**Ευθύς - πλάγιος λόγος Θεωρία - ασκήσεις**

ΕΥΘΥΣ ΛΟΓΟΣ

Ο λόγος κατά τον οποίο ακούμε ή διαβάζουμε τα λόγια κάποιου προσώπου έτσι ακριβώς όπως τα είπε λέγεται **ευθύς λόγος**.

Στον ευθύ λόγο τα λόγια του προσώπου που μιλάει τα βάζουμε μέσα σε εισαγωγικά ή βάζουμε μπροστά από τα λόγια του μια παύλα.

ΠΛΑΓΙΟΣ ΛΟΓΟΣ

Ο λόγος κατά τον οποίο ακούμε ή διαβάζουμε τα λόγια κάποιου προσώπου όχι ακριβώς όπως τα είπε αλλά όπως μας τα μεταφέρει ένα άλλο πρόσωπο λέγεται πλάγιος λόγος.

Στον πλάγιο λόγο δε βάζουμε εισαγωγικά ή παύλες.

ΠΩΣ ΜΕΤΑΦΕΡΟΥΜΕ ΤΟΝ ΕΥΘΥ ΛΟΓΟ ΣΕ ΠΛΑΓΙΟ

Όταν μετατρέπουμε τον ευθύ λόγο σε πλάγιο, κάνουμε κι ορισμένες αλλαγές σχετικά με :

    Τα **πρόσωπα που μιλούν**, τα οποία πρέπει να το δηλώνουμε είτε με το όνομά τους ή με κάποια αντωνυμία.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| -         Πότε θα φύγεις;-         Αύριο θα φύγω. | Η **Μαρία** ρώτησε το **Νίκο**πότε θα φύγει κι **εκείνος** απάντησε πώς θα φύγει αύριο. |

    Τους **συνδέσμους** (ότι, πως, να, αν κ.α.), που πολλές φορές είναι απαραίτητο να τους προσθέσουμε για να συνδεθούν οι προτάσεις μεταξύ τους.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| «Φύγε αμέσως» του φώναξε.«Θα φύγω όποτε θέλω» της είπε. | Του φώναξε **να** φύγει αμέσως κι εκείνος της είπε **πως**θα έφευγε όποτε ήθελε. |

    Τα πρόσωπα των ρημάτων(που συνήθως μπαίνουν στο τρίτο πρόσωπο) και τις αντωνυμίες.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| -         Θα έρθεις μαζί μου;-         Δεν ξέρω ακόμα. | Τον ρώτησε αν θα έρθει μαζί της και εκείνος απάντησε πως δεν ήξερε ακόμη. |

    **Προσθέτουμε τα ρήματα** που χρειάζονται, αν δε μας δίνονται, για να εισάγουμε τον πλάγιο λόγο. Τα ρήματα που χρησιμοποιούμε συνήθως είναι τα λέω, υποστηρίζω, ρωτώ, απαντώ, παρακαλώ, ζητώ κά.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| «Εγώ δε θέλω να έρθω». | **Είπε** ότι αυτή δε θέλει να έρθει. |

Όταν μετατρέπουμε τον ευθύ σε πλάγιο λόγο, μπορεί να υπάρξουν αλλαγές και στους χρόνους των ρημάτων, ανάλογα  με το τι θέλει να πει κάθε φορά ο ομιλητής.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| «Πού πας;» με ρώτησε. | Με ρώτησε πού πάω. Ή Με ρώτησε πού πήγαινα. |

ΟΝΟΜΑ: ......................................................... ΗΜΕΡ. ...........................................

1. Να αλλάξετε ό,τι χρειάζεται, ώστε να μετατρέψετε τον ευθύ λόγο σε πλάγιο και αντίστροφα.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| ..................................................................................................................................................................................................................................................................................................................................... | Η Βασιλική ρώτησε τον ταμία του θεάτρου αν έχει αρχίσει η παράσταση κι εκείνος της απάντησε ότι θα ξεκινήσει σε δέκα λεπτά.. |

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| ..................................................................................................................................................................................................................................................................................................................................... | Ο σκηνοθέτης ρώτησε τους ηθοποιούς αν είναι έτοιμοι για την πρόβα κι εκείνοι απάντησαν ότι μπορούν να ξεκινήσουν. |

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| Ο Στέφανος ρώτησε:- Πώς ονομάζεται αυτό το θεατρικό έργο;- Δε θυμόμαστε, απάντησαν τα παιδιά. | ..................................................................................................................................................................................................................................................................................................................................... |

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| Η δασκάλα  ρώτησε:- Πώς σας φάνηκε η παράσταση, παιδιά;- Υπέροχη, απάντησαν εκείνα. | ..................................................................................................................................................................................................................................................................................................................................... |

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| -Πόσο χρονών είσαι; Ρώτησε η Κική.- Δώδεκα, της απάντησε εκείνος. | ..................................................................................................................................................................................................................................................................................................................................... |

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| ................................................................................................................................................................................................... | Τον ρώτησε αν θα έρθει μαζί της κι εκείνος απάντησε πως δεν ήξερε ακόμα. |